Mozambika Kanalo

La Mozambika Kanalo (aŭ Kanalo de Mozambiko aŭ Markolo de Mozambiko) estas markolo de Hinda Oceano separanta la insulon Madagaskaro de la resto de Afriko, kaj pli precize de la lando Mozambiko. Tiu zono estis batalejo dum la Dua Mondmilito.

 Datumoj 
La kanalo estas ĉirkaŭ 460 km larĝa en la plej mallarĝa punkto inter Angoĉe (Mozambiko) kaj Tambohorano (Madagaskaro).

La kanalo havas plej altan profundon de  ĉirkaŭ 230 km interne ekde la marbordo de Mozambiko. Varma marfluo fluiras laŭlonge de la kanalo en direkto suda kaj poste eniras en la marfluo Agujas, for de la okcidenta marbordo de Sudafriko.

La kanalo estas 918 marajn mejlojn longa ().

 La insuloj 
Norde inter la norda pinto de la Granda Insulo kaj la kontinento troviĝas la insularo de Komoroj. Ĝi konsistas el tri insuloj kunigitaj en la lando ankaŭ nomita Komoroj kaj Majoto, teritorio de Francio.

Tre proksime de Majoto, Francio posedas same la kontrolon de la Gloriozaj Insuloj. Centre de la kanalo, tiu lando posedas ankaŭ Juan de Nova. Sude posedas la insulojn Eŭropinsulo kaj Bassas da India, kiuj estas partoj de la aro nomita Disaj Insuloj en la Hinda Oceano, aro da insuloj kiuj enhavas ankaŭ Tromelinon, jam for de la kanalo.
 Franca Ĉeesto en la Mozambika Kanalo 
Francio ĉeestas tra Majoto kaj la Disaj Insuloj, kaj konservas militan ĉeeston tra Reunio, kun mararmeaj rimedoj patrolantaj sufiĉe regule. Ĉi tiuj insuletoj provizas ekskluzivajn ekonomiajn zonojn (EEZojn), riĉajn je fiŝkaptaj resursoj kaj eble hidrokarbidoj. Por Francio, la vera defio estas konservi sian suverenecon super Majoto, rilate al Komoroj, kaj precipe super la Disaj Insuloj, fronte al madagaskaraj minacoj. La madagaskaroj laŭleĝe kontestas la francan ĉeeston, kredante ke ĉi tiuj insuletoj estis dependecoj de Madagaskaro kaj ke post kiam sendependeco estus atingita, ili devus esti revenintaj al Madagaskaro, ne al Francio.

 Klimato 
Tre ofte venas ĉi tien ĝenerale la uraganoj ekde la sud-okcidento de la Hinda Oceano kiuj ne disiĝis antaŭe suden.

 Ekonomio 
Tra tiu ĉi kanalo transiras granda parto de la oleoŝipoj kiuj eksportas la oleon de Mezoriento al Eŭropo kaj Ameriko.

Kategorio:Hinda Oceano
Kategorio:Maroj en la Hinda Oceano